title: A Bizottság (EU) 2015/1490 végrehajtási rendelete (2015. szeptember 3.) a karvakrolt, cinnamaldehidet és capsicum oleorezint tartalmazó készítmény brojlercsirkék takarmány-adalékanyagaként történő engedélyezéséről (az engedély jogosultja: Pancosma France S.A.S.) (EGT-vonatkozású szöveg)

text:
               4.9.2015

               HU

               Az Európai Unió Hivatalos Lapja

               L 231/4

         A BIZOTTSÁG (EU) 2015/1490 VÉGREHAJTÁSI RENDELETE
   (2015. szeptember 3.)
   a karvakrolt, cinnamaldehidet és capsicum oleorezint tartalmazó készítmény brojlercsirkék takarmány-adalékanyagaként történő engedélyezéséről (az engedély jogosultja: Pancosma France S.A.S.)
   (EGT-vonatkozású szöveg)
   AZ EURÓPAI BIZOTTSÁG,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet előírja a takarmányozási célra felhasznált adalékanyagok engedélyeztetését, valamint rendelkezik az engedély megadásának feltételeiről és az engedélyezési eljárásokról.

               (2)

               A Bizottsághoz az 1831/2003/EK rendelet 7. cikkének megfelelően kérelmet nyújtottak be egy karvakrolt, cinnamaldehidet és capsicum oleorezint tartalmazó készítmény engedélyezése iránt. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (3)

               A kérelem az „állattenyésztésben alkalmazott adalékanyagok” kategóriába sorolandó, karvakrolt, cinnamaldehidet és capsicum oleorezint tartalmazó készítmény brojlercsirkék takarmány-adalékanyagaként való engedélyezésére vonatkozik.

               (4)

               Az Európai Élelmiszerbiztonsági Hatóság (a továbbiakban: Hatóság) 2015. január 27-i véleményében (2) megállapította, hogy a javasolt felhasználási feltételek mellett a karvakrolt, cinnamaldehidet és capsicum oleorezint tartalmazó készítmény nincs káros hatással sem az állatok és emberek egészségére, sem pedig a környezetre, továbbá hogy brojlercsirkéknél való használata javíthatja a takarmánybevitel-súlygyarapodás arányát. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést is.

               (5)

               A karvakrolt, cinnamaldehidet és capsicum oleorezint tartalmazó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény felhasználását az e rendelet mellékletében meghatározottak szerinti engedélyezni kell.

               (6)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „egyéb állattenyésztésben alkalmazott adalékanyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. szeptember 3-án.

            a Bizottság részéről

            az elnök

         Jean-Claude JUNCKER

      (1)  HL L 268., 2003.10.18., 29. o.

      (2)  EFSA Journal 2015;13(2):4011.

      MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Maximális életkor

                  Minimális tartalom

                  Maximális tartalom

                  Egyéb rendelkezések

                  Az engedély lejárta

                  mg/kg 12 %-os nedvességtartalmú teljes értékű takarmányban

                     Kategória: állattenyésztésben alkalmazott adalékanyagok. Funkcionális csoport: egyéb állattenyésztésben alkalmazott adalékanyagok (a tenyésztési paraméterek javítása)

                  4d11

                  Pancosma France S.A.S.

                  Karvakrolt, cinnamaldehidet és capsicum oleorezint tartalmazó készítmény

                     Az adalékanyag összetétele

                  Karvakrolt, cinnamaldehidet és capsicum oleorezint tartalmazó készítmény, amelyben:

                              —

                              karvakrol: 4,6–5,3 %

                              —

                              cinnamaldehid: 2,6–3,2 %

                              —

                              capsicum oleorezin ≥ 2 % (kapszaicin és dihidrokapszaicin összesen: 0,06–0,21 %)

                     A hatóanyagok jellemzése

                              —

                              karvakrol (1) (≥ 98 % tisztaság)
                              C10H14O CAS-szám: 499-75-2

                              —

                              cinnamaldehid (1) (≥ 98 % tisztaság)
                              C9H8O CAS-szám: 104-55-2

                              —

                              capsicum oleorezin, amelyben a kapszaicin és a dihidrokapszaicin összesen legalább 6–7 %

                     Analitikai módszer
                      (2)

                  A takarmány-adalékanyag teljes karvakrol-, cinnamaldehid-, kapszaicin- és dihidrokapszaicin-tartalmának meghatározására:

                              —

                              gázkromatográfia lángionizációs detektorral való kimutatással (GC-FID)

                  Brojlercsirkék

                  —

                  —

                  100

                              1.

                              Az adalékanyag és az előkeverék használati utasításában fel kell tüntetni a tárolási körülményeket és a pelletálási stabilitást.

                              2.

                              Az adalékanyag egyéb karvakrol-, cinnamaldehid-, kapszaicin- és dihidrokapszaicin-forrás használatával egyidejűleg nem alkalmazható.

                              3.

                              Biztonsági előírás: használatkor védőmaszk, védőszemüveg és védőkesztyű viselése kötelező.

                              4.

                              Legkisebb ajánlott adag: 100 mg/kg a teljes értékű takarmányban.

                  2025. szeptember 24.

         (1)  JECFA, online kiadás: „Specifications for Flavourings”. http://www.fao.org/ag/agn/jecfa-flav/index.html#T

         (2)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság 957/2013/EU végrehajtási rendelete ( 2013. október 4. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Bamberger Hörnla/Bamberger Hörnle/Bamberger Hörnchen (OFJ)]

text:
               5.10.2013

               HU

               Az Európai Unió Hivatalos Lapja

               L 263/11

         A BIZOTTSÁG 957/2013/EU VÉGREHAJTÁSI RENDELETE
   (2013. október 4.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Bamberger Hörnla/Bamberger Hörnle/Bamberger Hörnchen (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet hatályon kívül helyezte és felváltotta a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2).

               (2)

               Az 510/2006/EK rendelet 6. cikkének (2) bekezdésével összhangban a Bizottság közzétette az Európai Unió Hivatalos Lapjában Németország kérelmét (3) a „Bamberger Hörnla”/„Bamberger Hörnle”/„Bamberger Hörnchen” elnevezés bejegyzésére.

               (3)

               Az „Arche Noah” nevű egyesület, amelynek székhelye az ausztriai Schilternben található, kifogást emelt az elnevezés bejegyzése ellen. A Bizottság azonban az 510/2006/EK rendelet 7. cikkének (3) bekezdése alapján elfogadhatatlannak ítélte a kifogást, mivel azt az egyesület közvetlenül a Bizottságoz juttatta el, megsértve ezáltal az említett rendelet 7. cikke (2) bekezdésének második albekezdésében foglalt rendelkezést, miszerint a kifogásokat az illetékes tagállami hatóságok közvetítésével kell benyújtani.

               (4)

               Ezért a „Bamberger Hörnla”/„Bamberger Hörnle”/„Bamberger Hörnchen” elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 4-én.

            a Bizottság részéről

            az elnök

         José Manuel BARROSO

      (1)  HL L 343., 2012.12.14., 1. o.

      (2)  HL L 93., 2006.3.31., 12. o.

      (3)  HL C 283., 2012.9.19., 18. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.6. osztály:   Gyümölcs, zöldségfélék és gabonafélék, frissen vagy feldolgozva

      NÉMETORSZÁG
      Bamberger Hörnla/Bamberger Hörnle/Bamberger Hörnchen (OFJ)


title: A Bizottság 50/2014/EU végrehajtási rendelete ( 2014. január 20. ) a Horvátország csatlakozására tekintettel a cukorágazatra vonatkozó átmeneti intézkedések megállapításáról szóló 170/2013/EU végrehajtási rendelet módosításáról

text:
               21.1.2014

               HU

               Az Európai Unió Hivatalos Lapja

               L 16/11

      A BIZOTTSÁG 50/2014/EU VÉGREHAJTÁSI RENDELETE

   (2014. január 20.)
   a Horvátország csatlakozására tekintettel a cukorágazatra vonatkozó átmeneti intézkedések megállapításáról szóló 170/2013/EU végrehajtási rendelet módosításáról
   AZ EURÓPAI BIZOTTSÁG,
   tekintettel Horvátország csatlakozási szerződésére,
   tekintettel Horvátország csatlakozási okmányára és különösen annak 41. és 16. cikkére, összefüggésben IV. melléklete 3. a) szakaszának 4. pontjával,
   mivel:

               (1)

               A 170/2013/EU bizottsági végrehajtási rendelet (1) Horvátország uniós csatlakozására való tekintettel átmeneti intézkedéseket állapít meg a cukorágazatban. A rendelet II. fejezetének 2. szakasza a horvát piacon Horvátország csatlakozásának idején meglévő cukor-többletmennyiségek meghatározásával és eltávolításával foglalkozik. Megállapítja azokat a határidőket, ameddig a cukor-többletmennyiségeket meg kell határozni, el kell távolítani és az azonosított piaci szereplőknek az eltávolított készletekre vonatkozóan bizonyítékot kell benyújtaniuk. Ezenkívül referencia-időszakokat állapít meg a Horvátország által abban az esetben fizetendő összegek kiszámításához, amennyiben a cukor-többletkészleteket nem vonják ki a piacról.

               (2)

               A Horvátország által közölt információk alapos elemzéséhez szükséges idő és a tagállammal folytatott konzultációk, valamint a 170/2013/EU végrehajtási rendelet II. fejezetének 2. szakasza megfelelő alkalmazásának biztosítása érdekében szükséges meghosszabbítani a végrehajtási rendeletben megállapított, a cukor-többletmennyiségek meghatározására vonatkozó határidőket.

               (3)

               A 170/2013/EU végrehajtási rendeletet ezért ennek megfelelően módosítani kell.

               (4)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   A 170/2013/EU végrehajtási rendelet a következőképpen módosul:

               1.

               A 7. cikk (1) bekezdésében „2014. január 31-ig” helyébe „2014. szeptember 30-ig” lép.

               2.

               A 9. cikk (1) bekezdésében „2014. október 31-ig” helyébe „2015. június 30-ig” lép.

               3.

               A 10. cikk a következőképpen módosul:

                           a)

                           „2014. október 31.” helyébe „2015. június 30.” lép;

                           b)

                           „2015. június 30-ig” helyébe „2016. február 29-ig” lép;

               4.

               A 11. cikk a következőképpen módosul:

                           a)

                           az (1) bekezdésben „2015. január 31-ig” helyébe „2015. szeptember 30-ig” lép;

                           b)

                           a (2) bekezdés negyedik albekezdésében „2014. október 31-ig” helyébe „2015. június 30-ig” lép;

               5.

               A 12. cikk a következőképp módosul:

                           a)

                           az (1) bekezdésben „2015. február 28-ig” helyébe „2015. október 31-ig” lép;

                           b)

                           a (2) bekezdés a következőképpen módosul:

                                       i.

                                       az első albekezdésben „2014. október 31.” helyébe „2015. június 30.” lép;

                                       ii.

                                       a második albekezdésben „2015. június 30-ig” helyébe „2016. február 29-ig” lép;

                                       iii.

                                       a harmadik albekezdésben „2015. április 30-ig” helyébe „2015. december 31-ig” lép.

         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. január 20-án.

            a Bizottság részéről

            az elnök

         José Manuel BARROSO

      (1)  A Bizottság 2013. február 25-i 170/2013/EU végrehajtási rendelete Horvátország csatlakozására tekintettel a cukorágazatra vonatkozó átmeneti intézkedések megállapításáról (HL L 55., 2013.2.27., 1. o.).


title: A Bizottság 76/2012/EU végrehajtási rendelete ( 2012. január 30. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (OFJ)]

text:
               31.1.2012

               HU

               Az Európai Unió Hivatalos Lapja

               L 27/5

         A BIZOTTSÁG 76/2012/EU VÉGREHAJTÁSI RENDELETE
   (2012. január 30.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 6. cikke (2) bekezdésének első albekezdésével összhangban a Bizottság közzétette az Európai Unió Hivatalos Lapjában Németország kérelmét a „Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken” elnevezés bejegyzésére (2).

               (2)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. január 30-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL C 109., 2011.4.8., 6. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.2. osztály:   Húsipari termékek (főzve, sózva, füstölve stb.)

      NÉMETORSZÁG
      Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (OFJ)


title: A Bizottság 622/2011/EU végrehajtási rendelete ( 2011. június 24. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               25.6.2011

               HU

               Az Európai Unió Hivatalos Lapja

               L 166/20

         A BIZOTTSÁG 622/2011/EU VÉGREHAJTÁSI RENDELETE
   (2011. június 24.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:
   Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket,
   ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet 2011. június 25-én lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. június 24-én.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AR

                  23,1

                  MK

                  54,8

                  TR

                  73,2

                  ZZ

                  50,4

                  0707 00 05

                  TR

                  83,7

                  ZZ

                  83,7

                  0709 90 70

                  TR

                  97,5

                  ZZ

                  97,5

                  0805 50 10

                  AR

                  62,3

                  BR

                  40,6

                  TR

                  65,0

                  UY

                  65,6

                  ZA

                  110,3

                  ZZ

                  68,8

                  0808 10 80

                  AR

                  132,6

                  BR

                  78,0

                  CA

                  105,9

                  CL

                  99,5

                  CN

                  118,6

                  NZ

                  109,7

                  US

                  166,4

                  UY

                  91,7

                  ZA

                  92,9

                  ZZ

                  110,6

                  0809 10 00

                  AR

                  89,7

                  TR

                  241,9

                  ZZ

                  165,8

                  0809 20 95

                  TR

                  327,3

                  XS

                  382,4

                  ZZ

                  354,9

                  0809 30

                  EC

                  116,4

                  TR

                  179,1

                  ZZ

                  147,8

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 235/2013/EU végrehajtási rendelete ( 2013. március 15. ) a piacról a 2013. halászati év során kivont halászati termékek tekintetében a pénzügyi támogatás és az ahhoz kapcsolódó előleg kiszámításánál alkalmazandó átalányösszegek rögzítéséről

text:
               16.3.2013

               HU

               Az Európai Unió Hivatalos Lapja

               L 74/17

         A BIZOTTSÁG 235/2013/EU VÉGREHAJTÁSI RENDELETE
   (2013. március 15.)
   a piacról a 2013. halászati év során kivont halászati termékek tekintetében a pénzügyi támogatás és az ahhoz kapcsolódó előleg kiszámításánál alkalmazandó átalányösszegek rögzítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a halászati és akvakultúra-termékek piacának közös szervezéséről szóló, 1999. december 17-i 104/2000/EK tanácsi rendeletre (1) és különösen annak 21. cikke (5) és (8) bekezdésére,
   mivel:

               (1)

               A 104/2000/EK rendelet előírja, hogy pénzügyi támogatást kell nyújtani azoknak a termelői szervezeteknek, amelyek bizonyos feltételek mellett kivonják a piacról a hivatkozott rendelet I. mellékletének A. és B. pontjában felsorolt termékeket. A nem emberi fogyasztásra szánt termékek esetében az ilyen pénzügyi támogatás összegét indokolt átalányösszeggel csökkenteni.

               (2)

               A piacról kivont egyes halászati termékek forgalomba hozataláról szóló, 2001. december 19-i 2493/2001/EK bizottsági rendelet (2) meghatározza a piacról kivont termékek forgalomba hozatalának módjait. A forgalomba hozatal minden egyes módja tekintetében célszerű az ilyen termékek értékét a különböző tagállamokban történő forgalomba hozatal során elérhető átlagos bevétel alapján meghatározott átalányértéken rögzíteni.

               (3)

               Az egyes halászati termékek kivonására vonatkozó pénzügyi támogatás megadása tekintetében a 104/2000/EK tanácsi rendelet alkalmazására vonatkozó részletes szabályok megállapításáról szóló, 2000. november 15-i 2509/2000/EK bizottsági rendelet (3) 7. cikke szerinti különleges szabályok értelmében a pénzügyi támogatás nyújtásáért felelős szervet tájékoztatni kell, ha egy termelői szervezet vagy valamely tagja az elismerést nyújtó tagállamon kívüli tagállamban kínálja eladásra termékeit. Ez a szerv azon tagállam szerve, amely a termelői szervezetet elismeri. Tehát a levonandó átalányösszegnek az említett tagállamban alkalmazott összeggel kell megegyeznie.

               (4)

               A pénzügyi támogatások előlegei tekintetében indokolt a 2509/2000/EK rendelet 6. cikkében előírt számítási módszert alkalmazni.

               (5)

               Annak érdekében, hogy 2013-ban zavartalan legyen az intervenciós rendszer működése, ezt a rendeletet célszerű visszamenőleges hatállyal, 2013. január 1-jétől alkalmazni.

               (6)

               Az e rendeletben előírt intézkedések összhangban vannak a 104/2000/EK rendelettel létrehozott bizottság véleményével,

         ELFOGADTA EZT A RENDELETET:
   1. cikk
   A 2013. halászati évre a termelői szervezetek által a piacról kivont és a 104/2000/EK rendelet 21. cikkének (5) bekezdésében említettek szerint nem emberi fogyasztásra szánt halászati termékekre vonatkozó pénzügyi támogatás és a kapcsolódó előlegek kiszámításánál alkalmazandó átalányösszegeket e rendelet melléklete állapítja meg.
   2. cikk
   A pénzügyi támogatásból és a kapcsolódó előlegekből levonandó átalányösszeg egyenlő az abban a tagállamban alkalmazott átalányösszeggel, amely a termelői szervezetet elismeri.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2013. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 15-én.

            a Bizottság részéről

            az elnök

         José Manuel BARROSO

      (1)  HL L 17., 2000.1.21., 22. o.

      (2)  HL L 337., 2001.12.20., 20. o.

      (3)  HL L 289., 2000.11.16., 11. o.

      MELLÉKLET

         Átalányösszegek

                  A piacról kivont termékek felhasználása

                  EUR/tonna

            1.   Lisztté történő feldolgozást követő felhasználás (állati takarmány):

                              a)

                              A Clupea harengus fajba tartozó hering, valamint a Scomber scombrus és a Scomber japonicus fajba tartozó közönséges makrélák:

                              —

                              Dánia és Svédország,

                  50

                              —

                              Egyesült Királyság,

                  50

                              —

                              más tagállamok,

                  15

                              —

                              Franciaország.

                  2

                              b)

                              A Crangon crangon fajba tartozó ostoros garnéla és a mélyvízi fűrészes garnélarák (Pandalus borealis):

                              —

                              Dánia és Svédország,

                  0

                              —

                              más tagállamok.

                  10

                              c)

                              Egyéb termékek:

                              —

                              Dánia,

                  40

                              —

                              Svédország, Portugália és Írország,

                  15

                              —

                              Egyesült Királyság,

                  15

                              —

                              más tagállamok.

                  1

            2.   Frissen vagy tartósított állapotban történő hasznosítás (állati takarmányként)

                              a)

                              A Sardina pilchardus fajba tartozó szardínia és szardella (Engraulis spp.):

                              —

                              valamennyi tagállam.

                  5

                              b)

                              Egyéb termékek:

                              —

                              Svédország,

                  0

                              —

                              Franciaország,

                  20

                              —

                              más tagállamok.

                  30

            3.   Csaliként történő felhasználás

                              —

                              Franciaország,

                  55

                              —

                              más tagállamok.

                  15

                              4.

                              Nem takarmányként történő felhasználás

                  0


title: A Bizottság (EU) 2016/116 végrehajtási rendelete (2016. január 28.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               29.1.2016

               HU

               Az Európai Unió Hivatalos Lapja

               L 23/57

         A BIZOTTSÁG (EU) 2016/116 VÉGREHAJTÁSI RENDELETE
   (2016. január 28.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. január 28-án.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  IL

                  236,2

                  MA

                  82,1

                  TN

                  116,3

                  TR

                  87,7

                  ZZ

                  130,6

                  0707 00 05

                  MA

                  86,8

                  TR

                  158,2

                  ZZ

                  122,5

                  0709 93 10

                  MA

                  49,1

                  TR

                  161,3

                  ZZ

                  105,2

                  0805 10 20

                  EG

                  50,3

                  MA

                  61,6

                  TN

                  54,4

                  TR

                  60,6

                  ZZ

                  56,7

                  0805 20 10

                  IL

                  147,6

                  MA

                  82,6

                  ZZ

                  115,1

                  0805 20 30, 0805 20 50, 0805 20 70, 0805 20 90

                  IL

                  121,6

                  JM

                  154,6

                  MA

                  86,4

                  TR

                  94,9

                  ZZ

                  114,4

                  0805 50 10

                  TR

                  92,8

                  ZZ

                  92,8

                  0808 10 80

                  CL

                  88,0

                  US

                  160,6

                  ZZ

                  124,3

                  0808 30 90

                  CN

                  57,3

                  TR

                  200,0

                  ZA

                  84,4

                  ZZ

                  113,9

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 240/2011/EU végrehajtási rendelete ( 2011. március 11. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Fagioli Bianchi di Rotonda [OEM])

text:
               12.3.2011

               HU

               Az Európai Unió Hivatalos Lapja

               L 66/13

         A BIZOTTSÁG 240/2011/EU VÉGREHAJTÁSI RENDELETE
   (2011. március 11.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Fagioli Bianchi di Rotonda [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 6. cikke (2) bekezdésének első albekezdésével összhangban a Bizottság közzétette az Európai Unió Hivatalos Lapjában Olaszország kérelmét (2) a „Fagioli Bianchi di Rotonda” elnevezés bejegyzésére.

               (2)

               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. március 11-én.

            a Bizottság részéről, az elnök nevében,
         Dacian CIOLOŞ

            a Bizottság tagja

      (1)  HL L 93., 2006.3.31., 12. o.

      (2)  HL C 169., 2010.6.29., 12. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.6. osztály.   Gyümölcs, zöldségfélék és gabonafélék, frissen vagy feldolgozva

      OLASZORSZÁG
      Fagioli Bianchi di Rotonda (OEM)


title: A Bizottság (EU) 2015/1394 végrehajtási rendelete (2015. augusztus 13.) az (EU) 2015/588 rendelettel módosított, a Kínai Népköztársaságból származó szolárüveg behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 470/2014/EU végrehajtási rendeletnek az 1225/2009/EK rendelet 12. cikke szerinti újbóli, visszanyerésre vonatkozó vizsgálatot követő módosításáról

text:
               14.8.2015

               HU

               Az Európai Unió Hivatalos Lapja

               L 215/42

         A BIZOTTSÁG (EU) 2015/1394 VÉGREHAJTÁSI RENDELETE
   (2015. augusztus 13.)
   az (EU) 2015/588 rendelettel módosított, a Kínai Népköztársaságból származó szolárüveg behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 470/2014/EU végrehajtási rendeletnek az 1225/2009/EK rendelet 12. cikke szerinti újbóli, visszanyerésre vonatkozó vizsgálatot követő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból származó dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 12. cikke (3) bekezdésére,
   mivel:
   A.   AZ ELJÁRÁS

   1.   Eredeti intézkedések

               (1)

               A jelenleg hatályos intézkedés (a továbbiakban: az eredeti intézkedések) a 470/2014/EU bizottsági végrehajtási rendelettel (2) kivetett, 0,4 %-tól 36,1 %-ig terjedő végleges dömpingellenes vám. Azon rendelet 1. cikkének (2) bekezdését az (EU) 2015/588 bizottsági végrehajtási rendelet (3) módosította. A 471/2014/EU bizottsági végrehajtási rendelettel (4) a Bizottság emellett 3,2 % és 17,1 % közötti kiegyenlítő vámtételt szabott ki.

         2.   Újbóli, visszanyerésre vonatkozó vizsgálat iránti kérelem

               (2)

               2014. november 12-én az eredeti dömpingellenes intézkedések újbóli, visszanyerésre vonatkozó vizsgálata iránti kérelmet nyújtottak be az alaprendelet 12. cikke értelmében. A kérelmet az EU ProSun Glass (a továbbiakban: a kérelmező) nyújtotta be a szolárüveg teljes uniós gyártásának több mint 25 %-át képviselő gyártók nevében.

               (3)

               A kérelmező elegendő információt szolgáltatott annak igazolására, hogy az eredeti vizsgálati időszakot követően, az eredeti intézkedések bevezetése előtt és után csökkentek az exportárak. Ez állítólag a dömpingkülönbözet növekedését idézte elő, ami aláásta az eredeti intézkedések szándékolt javító hatását. A kérelmező bizonyítékot nyújtott be arra vonatkozóan, hogy a szolárüveg Unióba történő jelentős mennyiségű behozatala tovább folytatódott.

               (4)

               2014. december 19-én a Bizottság az Európai Unió Hivatalos Lapjában közzétett értesítésben (5) bejelentette, hogy az alaprendelet 12. cikke értelmében újbóli, visszanyerésre vonatkozó vizsgálatot kezdeményez a Kínai Népköztársaságból (a továbbiakban: Kína) származó szolárüveg behozatalára vonatkozó dömpingellenes intézkedések tekintetében.

         3.   Az újbóli vizsgálatban érintett felek

               (5)

               Az eljárás újraindításáról szóló értesítésben a Bizottság felkérte az érdekelt feleket, hogy a vizsgálatban való részvételüket biztosítandó vegyék fel a Bizottsággal a kapcsolatot. A Bizottság emellett kifejezetten tájékoztatta a kérelmezőt, más ismert uniós gyártókat, az ismert exportáló kínai gyártókat, az importőröket, a kereskedőket, a felhasználókat, a szállítókat és a kínai hatóságokat a vizsgálat megindításáról, és felkérte őket, hogy vegyenek részt abban.

               (6)

               Az érdekelt feleknek lehetőségük nyílt a vizsgálat újraindításával kapcsolatos észrevételeik megtételére, valamint a Bizottsággal és/vagy a kereskedelmi ügyekben eljáró meghallgató tisztviselővel tartandó meghallgatás kérelmezésére. A nyilvánosságra hozatalt követően egy fél kért meghallgatást a Bizottsággal és álláspontját 2015. június 23-án be tudta nyújtani.

         4.   Mintavétel a kínai exportáló gyártók körében

               (7)

               A Bizottság az eljárás újraindításáról szóló értesítésben közölte, hogy az alaprendelet 17. cikkével összhangban mintavételt végezhet az érdekelt felek körében.

               (8)

               A mintavétel szükségességének eldöntéséhez, szükséges esetben pedig a minta kiválasztásához a Bizottság arra kérte az összes kínai exportáló gyártót, hogy nyújtsák be az eljárás újraindításáról szóló értesítésben meghatározott információkat. Ezenfelül a Bizottság felkérte a Kínai Népköztársaság Európai Unió mellett működő képviseletét, hogy nevezze meg és/vagy lépjen kapcsolatba az esetleges további exportáló gyártókkal, amelyek adott esetben részt kívánnak venni a vizsgálatban.

               (9)

               Öt – az Unióba irányuló teljes kínai export mintegy 70 %-át képviselő – kínai exportáló gyártó vagy gyártói csoport bocsátotta rendelkezésre a kért információkat és járult hozzá ahhoz, hogy szerepeljen a mintában. Az alaprendelet 17. cikkének (1) bekezdésével összhangban, a Bizottság egy olyan, két gyártói csoportból álló mintát választott ki az Unióba irányuló export legnagyobb reprezentatív mennyisége alapján, amelyet a rendelkezésre álló időn belül még megfelelő alapossággal meg lehetett vizsgálni. A két kiválasztott gyártói csoport az Unióba irányuló teljes kínai export több mint 60 %-át és a vizsgálatban együttműködő vállalatok exportjának 94 %-át képviseli.

               (10)

               Az alaprendelet 17. cikkének (2) bekezdésével összhangban egyeztetés folyt a minta kiválasztásáról valamennyi érintett exportáló gyártóval és az érintett ország hatóságaival, de azok nem tettek észrevételt. A Bizottság ezért a javasolt – két gyártói csoportból álló – minta megtartása mellett döntött, és minden érdekelt felet megfelelően tájékoztatott a véglegesen kiválasztott mintáról.

               (11)

               A szolárüveget exportáló gyártók mintája ennélfogva az alábbiakból állt:

                           —

                           Flat Solar Glass Group Co., Ltd (a továbbiakban: Flat Glass csoport)

                           —

                           Xinyi PV Products (Anhui) Holdings (a továbbiakban: Xinyi csoport)

         5.   A kérdőívre adott válaszok

               (12)

               A Bizottság kérdőívet küldött mindkét kiválasztott kínai exportáló gyártói csoportnak és a független importőröknek, valamint azon felhasználóknak, amelyek az eljárás újraindításáról szóló értesítésben meghatározott határidőn belül jelentkeztek.

               (13)

               Két kínai exportáló gyártó és három független uniós importőr küldött vissza kitöltött kérdőívet.

         6.   Ellenőrző látogatások

               (14)

               A Bizottság minden olyan információt beszerzett és ellenőrzött, amelyet az újbóli vizsgálat érdekében szükségesnek ítélt. A következő vállalatok telephelyén került sor az alaprendelet 16. cikke szerinti ellenőrző látogatásokra:

                           —

                           Flat Glass csoport, Jiaxing, Zhejiang, Kína

                           —

                           Xinyi csoport, Wuhu, Anhui, Kína

         7.   Nyilvánosságra hozatal

               (15)

               Az érdekelt felek mindegyike megkapta a nyilvánosságra hozatalkor kiadott tájékoztatót, amely tartalmazta azon lényeges tényeket és szempontokat, amelyek alapján a Bizottság a Kínai Népköztársaságból származó szolárüveg tekintetében a végleges dömpingellenes vám módosítását javasolta. A felek mindegyike tájékoztatást kapott a nyilvánosságra hozatallal kapcsolatos észrevételeik megtételére rendelkezésre álló határidőről.

               (16)

               Az érdekelt felek által benyújtott észrevételeket mérlegelték és indokolt esetben figyelembe vették.

         8.   Vizsgálati időszak

               (17)

               A szóban forgó újbóli vizsgálat esetében a visszanyerésre vonatkozó vizsgálat időtartama 2013. december 1-jétől2014. november 30-ig tartott. A visszanyerésre vonatkozó vizsgálat időtartama alatti exportárakat összehasonlították az eredeti vizsgálati időtartam alatti exportárakkal, amelyek az eredeti intézkedések bevezetéséhez vezettek és a 2012. január 1. és 2012. december 31. közötti időtartamot érintették.

         B.   AZ ÉRINTETT TERMÉK ÉS A HASONLÓ TERMÉK

               (18)

               Az érintett termék – amely azonos az eredeti vizsgálat tárgyát képező termékkel – Kínából származó, 300 ppm-nél alacsonyabb vastartalmú, (a 300–2 500 nm közötti tartományban, AM1,5 sugárzás mellett mérve) 88 %-nál magasabb napenergia áteresztésű, (EN 12150 szabvány szerint mérve) 250 °C-ig hőálló, (EN 12150 szabvány szerint mérve) Δ 150 K hőlökésállóságú, és (EN 1288-3 szabvány szerint mérve) 90 N/mm2 vagy ennél nagyobb mechanikai szilárdságú edzett nátronmész síküveget tartalmazó, jelenleg az ex 7007 19 80 KN-kód alá besorolt szolárüveg (a továbbiakban: érintett termék).

               (19)

               A vizsgálat során bizonyítást nyert, hogy az érintett termék, a Kína belföldi piacán gyártott és értékesített termék, az eredeti vizsgálatban analóg országnak választott Törökország belföldi piacán gyártott és értékesített termék, valamint az Unióban az uniós gazdasági ágazat által gyártott és értékesített termék azonos alapvető fizikai, kémiai és műszaki jellemzőkkel, valamint azonos alapvető felhasználási területekkel rendelkeznek. Ezért ezeket az alaprendelet 1. cikkének (4) bekezdése értelmében hasonló termékeknek kell tekinteni.

         C.   MEGÁLLAPÍTÁSOK

               (20)

               Az alaprendelet 12. cikke szerinti újbóli, visszanyerésre vonatkozó vizsgálat célja annak megállapítása, hogy az eredeti intézkedések kiszabása óta az exportárak csökkentek-e, illetve hogy az Unióban a Kínából származó szolárüveg viszonteladói ára vagy az azt követő eladási ára nem kielégítő mértékben változott-e. Amennyiben megállapítják, hogy visszanyerés történt, új dömpingkülönbözetet kell kiszámítani.

         1.   Az exportárak csökkenése

               (21)

               A visszanyerésre vonatkozó vizsgálat időtartama alatt az érintett termék exportját közvetlenül független uniós ügyfelekkel bonyolították.

               (22)

               A Bizottság a mintában mindkét csoport esetében összehasonlította a visszanyerésre vonatkozó vizsgálat időtartama alatt értékesített terméktípusok árát az eredeti vizsgálati időtartam alatt értékesített terméktípusok árával, és a visszanyerést illetően mindkét csoportra kiszámította a súlyozott átlagot.

               (23)

               Az eredeti vizsgálat során a mintába felvett vállalatok exportja főként bevonat nélküli szolárüvegből, valamint kisebb mennyiségben bevont üvegből állt. Az eredeti vizsgálat során a bevonat nélküli és a bevont üveg átlagos értékesítési ára között mintegy 20 %-os különbség volt megállapítható. A fotovoltaikuspanel-ipar viszont világszinten egyre inkább áttér a bevonat nélküli üvegről a bevont üvegre, mivel utóbbi hatékonyabb terméknek számít. A bevont üveg mára standarddá vált, míg a bevonat nélküli üveg használata elsősorban a kedvezőtlen és zord időjárási feltételek uralta környékeken épített létesítményekre korlátozódik. Ezen fejlemények tükröződnek a mintába felvett exportáló gyártók exportőri magatartásában is, akik exportja a bevonat nélküli szolárüvegről teljesen áttért a bevont szolárüvegre.

               (24)

               Az eredeti vizsgálati időtartam és a visszanyerésre vonatkozó vizsgálati időtartam alatti exportárak összehasonlításából az derül ki, hogy a visszanyerésre vonatkozó vizsgálat időtartama alatt az érintett termék vonatkozásában a Flat csoport exportárai átlagosan 17,6 %-kal és a Xinyi csoporté 30,4 %-kal csökkentek. Ennélfogva mindkét gyártói csoport esetében visszanyerés állapítható meg.

               (25)

               Az alaprendelet 12. cikkének (2) bekezdésével összhangban az importőrök, a felhasználók és az exportőrök lehetőségek kaptak arra, hogy bizonyítékot nyújtsanak be annak igazolására, hogy az Unióban az intézkedések elrendelését követően a dömpingellenes vám visszanyerésétől eltérő okokból történt csökkenés az exportárakban és a viszonteladói árakban nem megfigyelhető változásnak is a visszanyeréstől eltérő okai voltak.

               (26)

               Az exportáló gyártók egyike azzal érvelt – és követelését a nyilvánosságra hozatal után megismételte –, hogy az exportárak csökkenése nem a visszanyerésre, hanem a hatékony termelési módszerekre, a méretgazdaságosságra és az érintett termék versenyképesebb környezetére vezethető vissza. Mindezek következtében mind a gyártási költség, mind pedig az exportárak visszaestek.

               (27)

               A Bizottság elutasította ezt az érvelést. Az ilyen érvelés a gyártási költségeket érinti, és azt kizárólag a rendes érték újbóli vizsgálatának összefüggésében lehet figyelembe venni. Az alaprendelet 12. cikkének (5) bekezdése értelmében azonban a rendes érték állítólagos változásait csak akkor kell figyelembe venni, ha a felülvizsgált rendes értékekre vonatkozóan hiánytalan információkat bocsátanak a Bizottság rendelkezésére. Ennek esete nem állt fenn, mivel a mintába felvett gyártói csoportok egyike sem kérte a rendes értékek újbóli vizsgálatát az alaprendelet 12. cikkének (5) bekezdésében előírtaknak és az eljárás újraindításáról szóló értesítés 5.1.1. pontjának a) alpontjában említetteknek megfelelően. Ennélfogva a visszanyerésre vonatkozó vizsgálat időtartama alatti gyártási költséget nem ellenőrizték, és a vizsgálat az exportárak ellenőrzésére korlátozódik. A gyártási költségek és/vagy a rendes érték állítólagos változásaival kapcsolatos érvelés csakis az alaprendelet 11. cikkének (3) bekezdése szerinti időközi felülvizsgálat keretében lehetséges.

               (28)

               Az egyik exportáló gyártó a nyilvánosságra hozatalt követően azzal érvelt, hogy exportárai nem vagy legalábbis nem a mintába felvett vállalatok exportáraihoz hasonló mértékben csökkentek. Azzal érvelt továbbá, hogy a mintába felvett két kínai exportőr exportárainak nyilvánvaló visszaesése, valamint azok dömping- és kárkülönbözetének újraszámítása nem vehető alapul a rá vonatkozó új egyedi dömpingellenes vám újraértékelésekor. Ennélfogva az alaprendelet 12. cikkének (2) bekezdése és 17. cikkének (3) bekezdése szerinti egyedi vizsgálatot kért.

               (29)

               A Bizottság elutasította ezt az érvelést. A szóban forgó exportáló gyártó a vizsgálat során nem működött együtt és nem nyújtotta be a szükséges információt az eljárás megindításáról szóló értesítésben előírt határidőn belül. Az alaprendelet 12. cikkének (4) bekezdése értelmében az ilyen újbóli vizsgálatot késedelem nélkül kell lefolytatni és rendszerint az újbóli vizsgálat megindításától számított hat hónapon belül le kell zárni. Az ilyen újbóli vizsgálatot az újbóli vizsgálat megindításától számított kilenc hónapon belül minden esetben le kell zárni. Ily módon a csak az eljárás későbbi szakaszában, a nyilvánosságra hozatalt követően igényelt egyedi vizsgálat akadályozná a vizsgálat megfelelő időben történő befejezését.

               (30)

               Egy importőr/felhasználó azzal érvelt, hogy az uniós szolárüvegipar – különösen a kiváló minőségű szolárüveg tekintetében – nem biztosít az uniós napelemmodul-ipar keresletét kielégítő mennyiségű kínálatot, ennélfogva ellenezte a kiegészítő intézkedések bevezetését. Azt állította továbbá, hogy a kiegészítő dömpingellenes intézkedések következtében a napelemmodul-gyártás az EU-n kívülre delokalizálódna.

               (31)

               A Bizottság elutasította mindkét érvelést. Először is, ezen érvelések az uniós érdek vizsgálata alá tartoznak, amelyre azonban az újbóli, visszanyerésre vonatkozó vizsgálat során nem kerül sor. Másodszor, a kérdőívre adott válasza alapján a felhasználó a visszanyerésre vonatkozó vizsgálat időtartama alatt képes volt szolárüveg-szükségletének 100 %-át uniós és harmadik országbeli szolárüveg-gyártóktól beszerezni. Ezen érvelés tehát nem kellően megalapozott. Ugyanez vonatkozik azon érvelésre, amely szerint a kiegészítő intézkedések bevezetése az uniós napelemmodul-gyártókat termelésük EU-n kívülre történő delokalizálására kényszerítené. Ezen forgatókönyv valószínűtlennek tűnik. Ahogy az eredeti vizsgálat során is megállapították, a napelemmodul-gyártás költségében a szolárüveg részesedése 6–8 %. Következtésképpen az intézkedések szigorítása csak korlátozott – megközelítőleg 2–3 %-os – hatást gyakorolna a napelemmodulok teljes költségére.

         2.   Dömping

               (32)

               Miután mindkét gyártói csoport esetében megállapították a visszanyerést, elvégezték a dömpingkülönbözetek újraszámítását.

         2.1.   Exportárak

               (33)

               A mintába felvett exportáló gyártók valamennyi értékesítésüket független uniós ügyfelekkel bonyolították. Az exportárak ezért az érintett termékért ténylegesen fizetett vagy fizetendő árakon alapultak, az alaprendelet 2. cikkének (8) bekezdésével összhangban.

         2.2.   Összehasonlítás

               (34)

               A Bizottság az eredeti vizsgálat során megállapított rendes érték és az exportár összehasonlítását a gyártelepi alapon végezte el. A dömpingkülönbözeteket a mintába felvett exportőrök egyedi, gyártelepi alapon megállapított árainak az analóg ország gyártójának belföldi értékesítési áraival vagy adott esetben számtanilag képzett rendes értékkel való összehasonlítása alapján határozták meg.

               (35)

               A rendes érték és az exportár tisztességes összehasonlítása érdekében – az alaprendelet 2. cikke (10) bekezdésének megfelelően – kiigazítások formájában biztosították az árakat és az árak összehasonlíthatóságát befolyásoló különbségek figyelembevételét.

               (36)

               Ez alapján az összes esetben kiigazításokat végeztek a fuvarozási, tengeri fuvarozási és biztosítási, kezelési, rakodási és járulékos költségek, exportvámok és jutalékok tekintetében, amennyiben bebizonyosodott, hogy azok befolyásolják az árak összehasonlíthatóságát.

         2.3.   Dömpingkülönbözet

               (37)

               Az alaprendelet 2. cikke (11) és (12) bekezdésével összhangban a mintába felvett exportáló gyártók esetében a vámfizetés előtti, uniós határparitáson számított CIF-ár százalékában kifejezett dömpingkülönbözet meghatározására úgy került sor, hogy a Törökország vonatkozásában az eredeti vizsgálati időtartam alatt a hasonló termék egyes típusaira számtanilag képzett rendes érték súlyozott átlagát összehasonlították az egyes vállalatok visszanyerésre vonatkozó vizsgálat időtartama alatti exportárának súlyozott átlagával.

               (38)

               Ennek eredményeképpen a dömpingkülönbözet a Xinyi csoport esetében az eredeti vizsgálati időtartam alatti 83,1 %-ról a visszanyerésre vonatkozó vizsgálat időtartama alatt 122,2 %-ra, a Flat csoport esetében pedig 90,1 %-ról 122,4 %-ra emelkedett.

         3.   A kár megszüntetéséhez szükséges szint

               (39)

               Az alaprendelet 9. cikkének (4) bekezdésében foglalt alacsonyabb vám szabályával összhangban, és mivel az eredeti intézkedések a kár megszüntetéséhez szükséges szinten alapultak, a kárkülönbözeteket újraszámították.

               (40)

               A kár megszüntetéséhez szükséges szintet a mintába felvett együttműködő exportáló gyártóknak a visszanyerésre vonatkozó vizsgálat időtartama alatti súlyozott átlagos importára, valamint a mintába felvett uniós gyártók által az uniós piacon az eredeti vizsgálati időtartam alatt értékesített hasonló termék kárt nem okozó, súlyozott átlagos ára összehasonlításának alapján határozták meg. Az ebből az összehasonlításból származó különbözetet ezután a súlyozott átlagos CIF-importérték százalékában fejezték ki.

               (41)

               A nyilvánosságra hozatalt követően egy exportáló gyártó kérdőjelezte meg a Bizottság által használt módszer pontosságát. Ennek illusztrálása céljából azzal érvelt, hogy még akkor is emelkedett volna a kár megszüntetéséhez szükséges szint, ha az eredeti vizsgálati időtartam alatti exportárakhoz hasonlított, a visszanyerésre vonatkozó vizsgálat időtartama alatti exportárak változatlanok maradtak volna.

               (42)

               A Bizottság elutasította ezt az érvelést. Az exportáló gyártó megerősítette, hogy exportárai a visszanyerésre vonatkozó vizsgálat időtartama alatt csökkentek. Következésképpen a visszanyerés megállapítható volt, aminek következtében a dömping- és kárkülönbözetet újra kellett számítani.

               (43)

               Ennek alapján a kárkülönbözet a Xinyi csoport esetében 39,3 %-ról 107,00 %-ra és a Flat csoport esetében 42,1 %-ról 112,5 %-ra emelkedett.

         D.   KÖVETKEZTETÉS

               (44)

               A fenti tények és szempontok alapján a Bizottság arra a következtetésre jutott, hogy a mintába felvett exportáló gyártók visszanyerték a hatályos dömpingellenes vámot. Ennélfogva a Kínából származó szolárüveg behozatalára vonatkozó dömpingellenes intézkedéseket az alaprendelet 12. cikkének (3) bekezdése értelmében módosítani kell.

      Az intézkedés új szintje

               (45)

               Az alaprendelet 9. cikkének (4) bekezdésében foglalt alacsonyabb vám szabályával összhangban a Bizottság először elvégezte a kárkülönbözetek és a dömpingkülönbözetek összehasonlítását. A vámok összegét a kárkülönbözetek szintjén kell rögzíteni. Ugyanakkor az alaprendelet 12. cikke (3) bekezdésének utolsó mondata szerint az új kivetett dömpingellenes vám összege nem haladhatja meg az eredetileg kivetett vám összegének kétszeresét.

               (46)

               Mivel e vizsgálat a szubvencióellenes vizsgálatot nem érinti, az újonnan kivetett dömpingellenes vám a kiegyenlítő vám levonásával állapítható meg.

               (47)

               Ily módon a Flat csoport esetében az új dömpingellenes vám 71,4 % (azaz a jelenleg alkalmazott 42,1 %-os kárkülönbözet kétszerese, a 12,8 %-os kiegyenlítő vám levonásával) és a Xinyi csoport esetében 75,4 % (azaz a jelenleg alkalmazott 39,3 %-os kárkülönbözet kétszerese, a 3,2 %-os kiegyenlítő vám levonásával).

               (48)

               A kínai exportáló gyártók részéről tanúsított magas fokú együttműködésre tekintettel az „összes többi vállalatra” alkalmazandó vámot a mintába felvett vagy a vizsgálatban együttműködő vállalatokra kivetendő legmagasabb vám szintjén határozták meg. Az „összes többi vállalatra” alkalmazandó vám a vizsgálat során együtt nem működő vállalatokra érvényes, kivéve azokat amelyek az eredeti vizsgálatban együttműködtek és amelyekre egyedi vám vonatkozik. Ezen új dömpingellenes vámot az esetükben jelenleg alkalmazott kárkülönbözet kétszeresében állapították meg az alkalmazott kiegyenlítő vám levonásával.

               (49)

               Az együttműködő és a mintába fel nem vett vállalatok esetében, amelyek listáját az alábbi táblázat tartalmazza, a dömping- és kárkülönbözet a mintába felvett vállalatok súlyozott átlagával került kiszámításra. Az új dömpingellenes vám megállapítása érdekében a jelenleg alkalmazott kárkülönbözet kétszeresében rögzítették azt a felső határt, amelyből levonták az alkalmazott kiegyenlítő vámot.

               (50)

               Az együtt nem működő exportáló gyártók egyike, amely az eredeti vizsgálatban együttműködött, vitatta a rá vonatkozó jelenlegi dömpingellenes vám emelésének elégséges jogalapját, illetve a dömpingellenes vámok Bizottság által javasolt magas szintű emelésének elégséges jogalapját.

               (51)

               A Bizottság elutasította ezt az érvelést. A hatályban lévő intézkedések módosításának jogalapját az alaprendelet 12. cikkének (3) bekezdése képezi, amely értelmében a kivetett dömpingellenes vám összege nem haladhatja meg az eredetileg kivetett vám összegének kétszeresét. E gyártó nem működött együtt jelen vizsgálatban és így rendes körülmények között maradványvámot kellene rá kiszabni. Ugyanakkor az alaprendelet 12. cikkének (3) bekezdése értelmében – a fenti (48) preambulumbekezdésben már ismertetettek szerint – a rá érvényes új dömpingellenes vámot az esetében jelenleg alkalmazott kárkülönbözet kétszeresében állapították meg az alkalmazott kiegyenlítő vám levonásával.

               (52)

               A vámfizetés előtti, nettó, uniós határparitáson számított árra alkalmazandó felülvizsgált dömpingellenes vámtételek a következők:

                           Vállalat

                           Új dömpingkülönbözet

                           Új kárkülönbözet

                           Az AR 12. cikkének (3) bekezdése szerinti felső határ (lásd a (45) preambulumbekezdést)

                           Kiegyenlítő vám
                           (változatlan)

                           Felülvizsgált végleges dömpingellenes vám

                           Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                           122,4 %

                           112,5 %

                           84,2 %

                           12,8 %

                           71,4 %

                           Xinyi PV Products (Anhui) Holdings Ltd

                           122,2 %

                           107,0 %

                           78,6 %

                           3,2 %

                           75,4 %

                           Zhejiang Hehe Photovoltaic Glass Technology Co., Ltd

                           122,4 %

                           112,5 %

                           52,4 %

                           17,1 %

                           35,3 %

                           Henan Yuhua New Material Co., Ltd

                           122,4 %

                           112,5 %

                           34,2 %

                           16,7 %

                           17,5 %

                           Wuxi Haida Safety Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Avic Sanxin Sol-Glass Co. Ltd and Avic (Hainan) Special Glass Material Co., Ltd

                           122,4 %

                           112,5 %

                           73 %

                           12,4 %

                           60,6 %

                           Dongguan CSG Solar Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Novatech Glass Co., Ltd

                           122,4 %

                           112,5 %

                           73 %

                           12,4 %

                           60,6 %

                           Pilkington Solar Taicang, Limited

                           122,4 %

                           112,0 %

                           73 %

                           12,4 %

                           60,6 %

                           Henan Ancai Hi-Tech Co., Ltd

                           122,4 %

                           112,5 %

                           73 %

                           17,1 %

                           55,9 %

                           Henan Succeed Photovoltaic Materials Corporation

                           122,4 %

                           112,5 %

                           73 %

                           17,1 %

                           55,9 %

                           Zibo Jinxing Glass Co., Ltd

                           122,4 %

                           112,5 %

                           73 %

                           17,1 %

                           55,9 %

                           Az összes többi vállalat

                           122,4 %

                           112,5 %

                           84,2 %

                           17,1 %

                           67,1 %

               (53)

               Az e rendeletben előírt intézkedések összhangban vannak az 1225/2009/EK rendelet 15. cikkének (1) bekezdése értelmében létrehozott bizottság véleményével,

         ELFOGADTA EZT A RENDELETET:
   1. cikk
   Az (EU) 2015/588 végrehajtási rendelettel módosított 470/2014/EU végrehajtási rendelet 1. cikkének (2) bekezdése helyébe az alábbi szöveg lép:

      „(2)   Az (1) bekezdésben meghatározott és az alább felsorolt vállalatok által gyártott termékek vámfizetés előtti, nettó, uniós határparitáson számított árára alkalmazandó végleges dömpingellenes vámtételek a következők:

                  Vállalat

                  Végleges dömpingellenes vám

                  TARIC-kiegészítő kód

                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                  71,4 %

                  B945

                  Xinyi PV Products (Anhui) Holdings Ltd

                  75,4 %

                  B943

                  Zhejiang Hehe Photovoltaic Glass Technology Co., Ltd

                  35,3 %

                  B944

                  Henan Yuhua New Material Co., Ltd

                  17,5 %

                  B946

                  Henan Ancai Hi-Tech Co., Ltd

                  55,9 %

                  B947

                  Henan Succeed Photovoltaic Materials Corporation

                  55,9 %

                  B948

                  Avic Sanxin Sol-Glass Co. Ltd and Avic (Hainan) Special Glass Material Co., Ltd

                  60,6 %

                  B949

                  Wuxi Haida Safety Glass Co., Ltd

                  60,6 %

                  B950

                  Dongguan CSG Solar Glass Co., Ltd

                  60,6 %

                  B951

                  Pilkington Solar Taicang, Limited

                  60,6 %

                  B952

                  Zibo Jinxing Glass Co., Ltd

                  55,9 %

                  B953

                  Novatech Glass Co., Ltd

                  60,6 %

                  B954

                  Az összes többi vállalat

                  67,1 %

                  B999”

   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
      Kelt Brüsszelben, 2015. augusztus 13-án.

            a Bizottság részéről

            az elnök

         Jean-Claude JUNCKER

      (1)  HL L 343., 2009.12.22., 51. o.

      (2)  A Bizottság 2014. május 13-i 470/2014/EU végrehajtási rendelete a Kínai Népköztársaságból származó szolárüveg behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 142., 2014.5.14., 1. o.).

      (3)  A Bizottság 2015. április 14-i (EU) 2015/588 végrehajtási rendelete a Kínai Népköztársaságból származó szolárüveg behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló 470/2014/EU végrehajtási rendelet módosításáról (HL L 98., 2015.4.15., 6. o.).

      (4)  A Bizottság 2014. május 13-i 471/2014/EU végrehajtási rendelete a Kínai Népköztársaságból származó szolárüveg behozatalára vonatkozó végleges kiegyenlítő vám kivetéséről (HL L 142., 2014.5.14., 23. o.).

      (5)  HL C 457., 2014.12.19., 9. o.


title: A Bizottság (EU) 2015/265 végrehajtási rendelete ( 2015. február 18. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               19.2.2015

               HU

               Az Európai Unió Hivatalos Lapja

               L 45/13

         A BIZOTTSÁG (EU) 2015/265 VÉGREHAJTÁSI RENDELETE
   (2015. február 18.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. február 18-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  EG

                  116,3

                  IL

                  80,8

                  MA

                  83,7

                  TR

                  107,8

                  ZZ

                  97,2

                  0707 00 05

                  EG

                  191,6

                  TR

                  185,9

                  ZZ

                  188,8

                  0709 93 10

                  MA

                  194,7

                  TR

                  222,2

                  ZZ

                  208,5

                  0805 10 20

                  EG

                  57,9

                  IL

                  70,0

                  MA

                  48,5

                  TN

                  49,9

                  TR

                  68,9

                  ZZ

                  59,0

                  0805 20 10

                  IL

                  132,4

                  MA

                  105,8

                  ZZ

                  119,1

                  0805 20 30, 0805 20 50, 0805 20 70, 0805 20 90

                  EG

                  93,4

                  IL

                  147,0

                  JM

                  118,8

                  MA

                  116,4

                  TR

                  74,7

                  US

                  129,6

                  ZZ

                  113,3

                  0805 50 10

                  EG

                  41,2

                  TR

                  55,8

                  ZZ

                  48,5

                  0808 10 80

                  BR

                  68,9

                  CL

                  94,8

                  US

                  171,0

                  ZZ

                  111,6

                  0808 30 90

                  CL

                  180,7

                  CN

                  72,3

                  ZA

                  91,0

                  ZZ

                  114,7

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 841/2012/EU végrehajtási rendelete ( 2012. szeptember 18. ) a Lactobacillus plantarum (NCIMB 41028) és a Lactobacillus plantarum (NCIMB 30148) valamennyi állatfaj takarmány-adalékanyagaként történő engedélyezéséről  EGT-vonatkozású szöveg

text:
               19.9.2012

               HU

               Az Európai Unió Hivatalos Lapja

               L 252/17

         A BIZOTTSÁG 841/2012/EU VÉGREHAJTÁSI RENDELETE
   (2012. szeptember 18.)
   a Lactobacillus plantarum (NCIMB 41028) és a Lactobacillus plantarum (NCIMB 30148) valamennyi állatfaj takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:

               (1)

               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól. Az 1831/2003/EK rendelet 10. cikkének a 10. cikke (1)–(4) bekezdésével összefüggésben értelmezett (7) bekezdése külön előírásokat határoz meg azoknak a termékeknek az értékelésére, amelyeket az említett rendelet alkalmazásának kezdetekor az Unióban szilázs-adalékanyagként használtak.

               (2)

               Az 1831/2003/EK rendelet 10. cikke (1) bekezdése b) pontjának és 7. cikkének megfelelően a Lactobacillus plantarum (NCIMB 41028) és a Lactobacillus plantarum (NCIMB 30148) mikroorganizmusokat mint a szilázs-adalékanyagok funkcionális csoportba tartozó, meglévő termékeket valamennyi állatfajra vonatkozóan felvették a takarmány-adalékanyagok közösségi nyilvántartásába.

               (3)

               Az 1831/2003/EK rendelet 10. cikkének a 7. cikkel összefüggésben értelmezett (2) bekezdésének megfelelően kérelmeket nyújtottak be a Lactobacillus plantarum (NCIMB 41028) és a Lactobacillus plantarum (NCIMB 30148) mikroorganizmusok valamennyi állatfaj takarmány-adalékanyagaként történő engedélyezésére, kérelmezve ezeknek az adalékanyagoknak a „technológiai adalékanyagok” kategóriába és a „szilázs-adalékanyagok” funkcionális csoportba való sorolását. A kérelmekhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

               (4)

               A kérelmek a Lactobacillus plantarum (NCIMB 41028) és a Lactobacillus plantarum (NCIMB 30148) mikroorganizmusok valamennyi állatfaj takarmány-adalékanyagaként történő engedélyezésére, nevezetesen ezeknek az adalékanyagoknak a „technológiai adalékanyagok” kategóriába történő besorolására irányulnak.

               (5)

               Az Európai Élelmiszerbiztonsági Hatóság (a továbbiakban: Hatóság) 2011. december 13-i véleményében (2) megállapította, hogy a javasolt felhasznlási feltételek mellett a Lactobacillus plantarum (NCIMB 41028) és a Lactobacillus plantarum (NCIMB 30148) mikroorganizmusok nincsenek káros hatással az állatok és a fogyasztók egészségére, illetve a környezetre, valamint hogy ezek a mikroorganizmusok – a szárazanyag jobb megóvása és a fehérjevesztés csökkentése révén – valamennyi zöldtakarmány esetében javíthatják a szilázselőállítást. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagokra alkalmazott analitikai módszerről szóló jelentést.

               (6)

               A Lactobacillus plantarum (NCIMB 41028) és a Lactobacillus plantarum (NCIMB 30148) mikroorganizmusok értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó mikroorganizmusok használatát az e rendelet mellékletében meghatározottak szerint engedélyezni kell.

               (7)

               Mivel a Lactobacillus plantarum (NCIMB 41028) és a Lactobacillus plantarum (NCIMB 30148) mikroorganizmusok engedélyezési feltételei módosulnak, és a biztonság tekintetében nem várható semmiféle közvetlen hatás, az engedélyezés előtt megfelelő időt kell hagyni arra, hogy az érdekelt felek felkészülhessenek az engedélyezésből adódó új követelmények teljesítésére. Indokolt továbbá átmeneti időszakot biztosítani e mikroorganizmusok, valamint az ezeket tartalmazó takarmányok meglévő készleteinek felhasználására.

               (8)

               A gazdasági szereplők számára aránytalanul bonyolult az olyan különböző adalékanyagokat tartalmazó takarmányok címkéinek többszöri és egyik napról a másikra történő átállítása, amelyeket az 1831/2003/EK rendelet 10. cikkének (2) bekezdése szerinti eljárásnak megfelelően, egymás után engedélyeztek, és amelyek tekintetében új címkézési szabályok követendők. Ezért helyénvaló csökkentetni a rájuk háruló adminisztratív terheket, megfelelő időt biztosítva számukra a címkézés gördülékeny átállítására.

               (9)

               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,

         ELFOGADTA EZT A RENDELETET:
   1. cikk
   Az I. mellékletben meghatározott, a „technológiai adalékanyagok” kategóriába és a „szilázs-adalékanyagok” funkcionális csoportba tartozó mikroorganizmusok takarmány-adalékanyagként történő használata a mellékletben meghatározott feltételek mellett engedélyezett.
   2. cikk
   A II. mellékletben meghatározott, a „technológiai adalékanyagok” kategóriába és a „szilázs-adalékanyagok” funkcionális csoportba tartozó mikroorganizmusok takarmány-adalékanyagként történő használata a mellékletben meghatározott feltételek mellett engedélyezett.
   3. cikk
   Címkézési követelmények
   Az 1. és 2. cikkben említett mikroorganizmusokat tartalmazó takarmányokat legkésőbb 2013. május 19-ig e rendeletnek megfelelően kell címkézni.
   A 2013. május 19. előtt az előző engedélyezési feltételeknek megfelelően címkézett, az 1. és 2. cikkben említett mikroorganizmusokat tartalmazó takarmányok azonban, a készletek kimerüléséig továbbra is forgalomba hozhatók.
   4. cikk
   Átmeneti intézkedések
   Az 1. és 2. cikkben említett mikroorganizmusoknak és az azokat tartalmazó takarmányoknak az e rendelet hatálybalépésének időpontjában még meglévő készletei a készletek kimerüléséig az előző engedélyezési feltételek mellett továbbra is forgalomba hozhatók és felhasználhatók.
   5. cikk
   Ez a rendelet 2012. november 19-én lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. szeptember 18-án.

            a Bizottság részéről

            az elnök

         José Manuel BARROSO

      (1)  HL L 268., 2003.10.18., 29. o.

      (2)  EFSA Journal 2012; 10(1):2529.

      I. MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Felső korhatár

                  Minimális tartalom

                  Maximális tartalom

                  További rendelkezések

                  Az engedély lejárta

                  CFU/kg friss anyagban

                     Kategória: technológiai adalékanyagok. Funkcionális csoport: szilázs-adalékanyagok

                  1k20713

                  —

                     Lactobacillus plantarum

                  (NCIMB 41028)

                                 Az adalékanyag összetétele

                              Legalább 7 × 1010 CFU/g adalékot tartalmazó Lactobacillus plantarum NCIMB 41028 készítmény

                                 A hatóanyag jellemzése

                                 Lactobacillus plantarum NCIMB 41028

                                 Analitikai módszer
                                  (1)

                                          Számlálás a takarmány-adalékanyagban: lemezkenéses módszer (EN 15787)

                                          Azonosítás: Pulzáló erőterű gél-elektroforézis (PFGE)

                  Valamennyi állatfaj

                  —

                  —

                  —

                              1.

                              Az adalékanyag és az előkeverék használati utasításában feltüntetendő a tárolási hőmérséklet és az eltarthatósági időtartam.

                              2.

                              Az adalékanyag minimális dózisa más mikroorganizmus nélkül történő szilázs-adalékanyagként való felhasználása esetén: 1 × 109 CFU/kg friss anyagban.

                              3.

                              Biztonsági előírás: használatkor védőmaszk és védőkesztyű viselése ajánlott.

                  2022. november 19.

         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx

      II. MELLÉKLET

                  Az adalékanyag azonosító száma

                  Az engedély jogosultjának neve

                  Adalékanyag

                  Összetétel, kémiai képlet, leírás, analitikai módszer

                  Állatfaj vagy -kategória

                  Felső korhatár

                  Minimális tartalom

                  Maximális tartalom

                  További rendelkezések

                  Az engedély lejárta

                  CFU/kg friss anyagban

                     Kategória: technológiai adalékanyagok. Funkcionális csoport: szilázs-adalékanyagok

                  1k20714

                  —

                     Lactobacillus plantarum

                  (NCIMB 30148)

                                 Az adalékanyag összetétele

                              Legalább 7 × 1010 CFU/g adalékot tartalmazó Lactobacillus plantarum NCIMB 30148 készítmény

                                 A hatóanyag jellemzése

                                 Lactobacillus plantarum NCIMB 30148

                                 Analitikai módszer
                                  (1)

                                          Számlálás a takarmány-adalékanyagban: lemezkenéses módszer (EN 15787)

                                          Azonosítás: Pulzáló erőterű gél-elektroforézis (PFGE)

                  Valamennyi állatfaj

                  —

                  —

                  —

                              1.

                              Az adalékanyag és az előkeverék használati utasításában feltüntetendő a tárolási hőmérséklet és az eltarthatósági időtartam.

                              2.

                              Az adalékanyag minimális dózisa más mikroorganizmus nélkül történő szilázs-adalékanyagként való felhasználása esetén: 1 × 109 CFU/kg friss anyagban.

                              3.

                              Biztonsági előírás: használatkor védőmaszk és védőkesztyű viselése ajánlott.

                  2022. november 19.

         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx


title: A Bizottság (EU) 2015/2032 végrehajtási rendelete (2015. november 13.) a (EU) 2015/1089 végrehajtási rendeletnek az egyes közvetlen támogatási rendszerekre az Egyesült Királyság tekintetében 2015-ben alkalmazandó költségvetési felső határok tekintetében történő módosításáról

text:
               14.11.2015

               HU

               Az Európai Unió Hivatalos Lapja

               L 298/6

         A BIZOTTSÁG (EU) 2015/2032 VÉGREHAJTÁSI RENDELETE
   (2015. november 13.)
   a (EU) 2015/1089 végrehajtási rendeletnek az egyes közvetlen támogatási rendszerekre az Egyesült Királyság tekintetében 2015-ben alkalmazandó költségvetési felső határok tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai parlamenti és tanácsi rendeletre (1) és különösen annak 22. cikke (1) bekezdésére, 42. cikke (2) bekezdésére és 51. cikke (4) bekezdésére,
   mivel:

               (1)

               A (EU) 2015/1089 bizottsági végrehajtási rendelet (2) megállapította az egyes közvetlen kifizetési intézkedések tekintetében a 2015-re vonatkozó éves nemzeti felső összeghatárokat.

               (2)

               Az Egyesült Királyságban egy nemzeti bírósági ítélet hatályon kívül helyezte a – Waleset érintő – közvetlen kifizetésekre vonatkozó uniós szabályokat végrehajtó nemzeti jogszabályt, amelynek következtében az Egyesült Királyság új határozatokat fogadott el a közvetlen kifizetések Walesben történő végrehajtásáról, amelyről értesítette a Bizottságot. Jóllehet az Egyesült Királyságnak kell biztosítania, hogy ezen új határozatok megfeleljenek az alkalmazandó uniós jogi keretnek és az uniós jog általános elveinek, helyénvaló ezen új határozatokat figyelembe venni. Pontosabban, mivel az új határozatok az alaptámogatási rendszer és a fiatal mezőgazdasági termelők részére nyújtott támogatás tekintetében az Egyesült Királyságban 2015-ben alkalmazandó éves nemzeti felső összeghatárok kiszámítását is érintik, ezeket az értékeket ennek megfelelően módosítani kell. Ezenfelül az említett határozatok alapján meg kell határozni az Egyesült Királyságban a 2015-ös évben alkalmazandó, átcsoportosítással nyújtható támogatás felső határértékét is.

               (3)

               A (EU) 2015/1089 végrehajtási rendeletet ezért ennek megfelelően módosítani kell.

               (4)

               A 2015-ös év tekintetében az 1307/2013/EU rendelet szerinti közvetlen támogatási rendszerek alkalmazása 2015. január 1-jén kezdődött. A szóban forgó rendeletnek a 2015. igénylési évre történő alkalmazhatósága és a vonatkozó költségvetési felső határok alkalmazhatósága közötti összhang érdekében e rendeletet ugyanattól a naptól kell alkalmazni.

               (5)

               Az e rendeletben előírt intézkedések összhangban vannak a közvetlen kifizetésekkel foglalkozó bizottság véleményével,

         ELFOGADTA EZT A RENDELETET:
   1. cikk
   A Bizottság (EU) 2015/1089 végrehajtási rendeletének módosítása
   A (EU) 2015/1089 végrehajtási rendelet melléklete e rendelet mellékletének megfelelően módosul.
   2. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2015. január 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 13-án.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 608. o.

      (2)  A Bizottság 2015. július 6-i (EU) 2015/1089 végrehajtási rendelete az 1307/2013/EU európai parlamenti és tanácsi rendelet szerinti egyes közvetlen támogatási rendszerekre 2015-ben alkalmazandó költségvetési felső határok megállapításáról és a Horvátország által a külön aknamentesítési tartalékban elhelyezendő hányad rögzítéséről (HL L 176., 2015.7.6., 29. o.).

      MELLÉKLET
      A (EU) 2015/1089 végrehajtási rendelet melléklete az alábbiak szerint módosul:

                  1.

                  Az I. pontban az Egyesült Királyságra vonatkozó bejegyzés helyébe a következő szöveg lép:

                              „Egyesült Királyság

                              2 100 795”

                  2.

                  A III. pontban az Egyesült Királyságra vonatkozóan a szöveg a következő bejegyzéssel egészül ki:

                              „Egyesült Királyság

                              16 134”

                  3.

                  A IV. pontban az Egyesült Királyságra vonatkozó bejegyzés helyébe a következő szöveg lép:

                              „Egyesült Királyság

                              51 798”


title: A Bizottság 1079/2014/EU végrehajtási rendelete ( 2014. október 14. ) a felvásárlást, raktározást és forgalomba hozatalt magukban foglaló intervenciós intézkedések finanszírozási költségeire az EMGA által a 2015. pénzügyi évben alkalmazandó kamatlábak meghatározásáról

text:
               15.10.2014

               HU

               Az Európai Unió Hivatalos Lapja

               L 297/7

         A BIZOTTSÁG 1079/2014/EU VÉGREHAJTÁSI RENDELETE
   (2014. október 14.)
   a felvásárlást, raktározást és forgalomba hozatalt magukban foglaló intervenciós intézkedések finanszírozási költségeire az EMGA által a 2015. pénzügyi évben alkalmazandó kamatlábak meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 20. cikke (1) és (4) bekezdésére,
   a Mezőgazdasági Alapok Bizottságával való konzultációt követően,
   mivel:

               (1)

               A 906/2014/EU felhatalmazáson alapuló bizottsági rendelet (2) 3. cikke (1) bekezdésének a) pontja úgy rendelkezik, hogy a tagállamok által a termékek felvásárlása érdekében mozgósított tőke pénzügyi költségeit az említett rendelet I. mellékletében leírt módszereknek megfelelően kell meghatározni.

               (2)

               A 906/2014/EU felhatalmazáson alapuló rendelet I. mellékletének I.1. pontja értelmében a szóban forgó pénzügyi költségek összegének kiszámítása a pénzügyi év elején a Bizottság által az Unió egészére megállapított egységes kamatláb alapján történik. Ez a kamatláb a három hónapos és a tizenkét hónapos határidős EURIBOR kamatlábnak az említett melléklet I.2. pontjának első bekezdése szerinti tagállami értesítés előtti hat hónapban megállapított értékeinek egyharmaddal, illetve kétharmaddal súlyozott átlagaként számítandó ki.

               (3)

               Ezenfelül a 906/2014/EU felhatalmazáson alapuló rendelet I. melléklete I.2. pontjának második bekezdése értelmében, amennyiben valamely tagállamtól az első albekezdésben említett formában és határidőn belül nem érkezik értesítés, a Bizottság az adott tagállam esetében 0 %-osnak tekinti a fizetett kamatlábat. Abban az esetben, ha egy tagállam úgy nyilatkozik, hogy nem merültek fel nála kamatköltségek, mivel a referencia-időszakban nem került sor mezőgazdasági termékek közraktározására, a Bizottság a kamatlábat az említett pont harmadik bekezdésének megfelelően határozza meg.

               (4)

               A 906/2014/EU rendelet I. mellékletének I.3. pontja értelmében az említett melléklet I.2. pontja alapján meghatározott kamatlábat össze kell vetni az említett melléklet I.1. pontja alapján meghatározott egységes kamatlábbal. Az egyes tagállamokra alkalmazandó kamatláb a két kamatláb közül az alacsonyabb.

               (5)

               Mivel a 2014 márciusa és augusztusa közötti hat hónapos referencia-időszakban nem került sor mezőgazdasági termékek közraktározására, a tagállamoknak nem kellett a 906/2014/EU felhatalmazáson alapuló rendelet I. melléklete I.2. pontjának első bekezdése szerinti értesítést küldeniük.

               (6)

               Indokolt az említett tényezők figyelembevételével megállapítani az EMGA 2015. pénzügyi évében alkalmazandó kamatlábakat,

         ELFOGADTA EZT A RENDELETET:
   1. cikk
   A 2015. pénzügyi évben az Európai Mezőgazdasági Garanciaalap (EMGA) terhére írandó, a tagállamok által termékek intervenciós felvásárlása érdekében mozgósított tőkével kapcsolatos pénzügyi költségekre a 906/2014/EU felhatalmazáson alapuló rendelet 3. cikke (1) bekezdésének a) pontjával összhangban az említett rendelet I. mellékletében meghatározott egységes kamatláb 0,4 %-ban kerül megállapításra.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2014. október 1-jétől kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. október 14-én.

            a Bizottság részéről

            az elnök

         José Manuel BARROSO

      (1)  HL L 347., 2013.12.20., 549. o.

      (2)  A Bizottság 2014. március 11-i 906/2014/EU felhatalmazáson alapuló rendelete az 1306/2013/EU európai parlamenti és tanácsi rendeletnek az állami intervencióhoz kapcsolódó kiadások tekintetében történő kiegészítéséről (HL L 255., 2014.8.28., 1. o.).